CELEX: 32000D0731
Language: el
Date: 2000-11-10 00:00:00
Title: 2000/731/ΕΚ: Απόφαση της Επιτροπής, της 10ης Νοεμβρίου 2000, για τη θέσπιση του εσωτερικού κανονισμού του φόρουμ διαβούλευσης για το αναθεωρημένο κοινοτικό σύστημα οικολογικής σήμανσης [κοινοποιηθείσα υπό τον αριθμό Ε(2000) 3281] (Κείμενο που παρουσιάζει ενδιαφέρον για τον ΕΟΧ)

Avis juridique important

|

32000D0731

2000/731/ΕΚ: Απόφαση της Επιτροπής, της 10ης Νοεμβρίου 2000, για τη θέσπιση του εσωτερικού κανονισμού του φόρουμ διαβούλευσης για το αναθεωρημένο κοινοτικό σύστημα οικολογικής σήμανσης [κοινοποιηθείσα υπό τον αριθμό Ε(2000) 3281] (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 293 της 22/11/2000 σ. 0031 - 0032

Απόφαση της Επιτροπήςτης 10ης Νοεμβρίου 2000για τη θέσπιση του εσωτερικού κανονισμού του φόρουμ διαβούλευσης για το αναθεωρημένο κοινοτικό σύστημα οικολογικής σήμανσης[κοινοποιηθείσα υπό τον αριθμό Ε(2000) 3281](Κείμενο που παρουσιάζει ενδιαφέρον για τον ΕΟΧ)(2000/731/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 175 παράγραφος 1,τον κανονισμό (ΕΚ) αριθ. 1980/2000 του Ευρωπαϊκού Κοινοβουλίου και του Συμβουλίου, της 17ης Ιουλίου 2000, περί αναθεωρημένου κοινοτικού συστήματος απονομής οικολογικού, σήματος(1), και ιδίως το άρθρο 15,Εκτιμώντας τα ακόλουθα:(1) Στο άρθρο 13 του κανονισμού (ΕΚ) αριθ. 1980/2000 προβλέπεται ότι η Επιτροπή θεσπίζει συμβούλιο οικολογικής σήμανσης της Ευρωπαϊκής Ένωσης, εφεξής καλούμενο "EUEB", αποτελούμενο από τα αρμόδια όργανα που αναφέρονται στο άρθρο 14 και από το φόρουμ διαβούλευσης που αναφέρεται στο άρθρο 15.(2) Στο άρθρο 15 του κανονισμού (ΕΚ) αριθ. 1980/2000 προβλέπεται ότι η Επιτροπή εξασφαλίζει ότι, κατά την άσκηση των δραστηριοτήτων του, το EUEB φροντίζει, σε σχέση με κάθε ομάδα προϊόντων, για την ισόρροπη συμμετοχή όλων των ενδιαφερομένων μερών που σχετίζονται με τη συγκεκριμένη ομάδα προϊόντων, όπως η βιομηχανία και οι φορείς παροχής υπηρεσιών, συμπεριλαμβανομένων των ΜΜΕ, των βιοτεχνιών και των επαγγελματικών οργανώσεών τους, των συνδικάτων, των χονδρεμπόρων και των εμπόρων λιανικής πώλησης, των εισαγωγέων, των ομάδων προστασίας του περιβάλλοντος και των οργανώσεων καταναλωτών.(3) Στο άρθρο 15 του κανονισμού (ΕΚ) αριθ.1980/2000 προβλέπεται ότι τα εν λόγω μέρη συναντώνται στο πλαίσιο ενός φόρουμ διαβούλευσης.(4) Στο άρθρο 15 του κανονισμού (ΕΚ) αριθ.1980/2000 προβλέπεται ότι ο εσωτερικός κανονισμός του φόρουμ διαβούλευσης συντάσσεται από την Επιτροπή σύμφωνα με τη διαδικασία του άρθρου 17.(5) Στην αιτιολογική σκέψη 5 του κανονισμού (ΕΚ) αριθ. 1980/2000 προβλέπεται ότι, για την αποδοχή από το ευρύ κοινό του κοινοτικού συστήματος απονομής οικολογικού σήματος, έχει μεγάλη σημασία οι μη κυβερνητικοί οργανισμοί περιβάλλοντος και οι οργανώσεις καταναλωτών να έχουν σημαντικό ρόλο στην ανάπτυξη και τον καθορισμό κριτηρίων για τα κοινοτικά οικολογικά σήματα.(6) Στο παράρτημα IV παράγραφος 1 του κανονισμού (ΕΚ) αριθ. 1980/2000 προβλέπεται ότι, για τον καθορισμό κριτηρίων οικολογικής σήμανσης, συγκροτείται στο πλαίσιο του EUEB ειδική ομάδα εργασίας για κάθε κατηγορία προϊόντων, στην οποία μετέχουν τα ενδιαφερόμενα μέρη που αναφέρονται στο άρθρο 15 και οι αρμόδιες αρχές που αναφέρονται στο άρθρο 14.(7) Τα προβλεπόμενα στην παρούσα απόφαση μέτρα είναι σύμφωνα με τη γνώμη της επιτροπής που έχει συσταθεί σύμφωνα με το άρθρο 17 του κανονισμού (ΕΚ) αριθ. 1980/2000,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Θεσπίζεται ο εσωτερικός κανονισμός του φόρουμ διαβούλευσης όπως καθορίζεται στο παράρτημα.Άρθρο 2Η απόφαση της Επιτροπής, της 18ης Νοεμβρίου 1992, για τη θέσπιση του εσωτερικού κανονισμού του φόρουμ διαβούλευσης του κοινοτικού συστήματος απονομής οικολογικού σήματος(2) καταργείται.Άρθρο 3Η παρούσα απόφαση απευθύνεται στα κράτη μέλη.Βρυξέλλες, 10 Νοεμβρίου 2000.Για την ΕπιτροπήMargot WallströmΜέλος της Επιτροπής(1) ΕΕ L 237 της 21.9.2000, σ. 1.(2) C(92) 2314 τελικό, της 18.11.1992.ΠΑΡΑΡΤΗΜΑΕΣΩΤΕΡΙΚΟΣ ΚΑΝΟΝΙΣΜΟΣ ΤΟΥ ΦΟΡΟΥΜ ΔΙΑΒΟΥΛΕΥΣΗΣ1. Θεσπίζεται ο εσωτερικός κανονισμός του φόρουμ διαβούλευσης (εφεξής καλούμενου "φόρουμ") που αναφέρεται στο άρθρο 15 του κανονισμού (ΕΚ) αριθ. 1980/2000. Το φόρουμ λειτουργεί σύμφωνα με τον εν λόγω κανονισμό.2. Το φόρουμ διαβούλευσης και τα μέλη του είναι μέλη του συμβουλίου οικολογικής σήμανσης της Ευρωπαϊκής Ένωσης (EUEB) και συμμετέχουν σε όλες τις δραστηριότητες του EUEB, και ιδίως:- στην υποβολή του αιτήματος να κινήσει η Επιτροπή τη διαδικασία για καθορισμό οικολογικών κριτηρίων, καθώς και των σχετικών απαιτήσεων εκτίμησης και εξακρίβωσης της συμμόρφωσης για ομάδες προϊόντων,- στον καθορισμό και επανεξέταση οικολογικών κριτηρίων, καθώς και των σχετικών απαιτήσεων εκτίμησης και εξακρίβωσης της συμμόρφωσης για ομάδες προϊόντων,- στη διαδικασία διαβούλευσης σχετικά με το πρόγραμμα εργασίας για το κοινοτικό οικολογικό σήμα, στην οποία καλείται από την Επιτροπή,- στην προώθηση και χρησιμοποίηση του κοινοτικού οικολογικού σήματος.3. Οι ακόλουθες οργανώσεις, μεταξύ άλλων, που εκπροσωπούν τα ενδιαφερόμενα μέρη τα οποία αναφέρονται στο άρθρο 15 του υπόψη κανονισμού, είναι μέλη του φόρουμ και επομένως του EUEB:- COFACE (καταναλωτές, που εκπροσωπούν επίσης τις BEUC, EUROCOOP και AEC),- ΕΕΒ (περιβάλλον),- ETUC (συνδικάτα),- UNICE (βιομηχανία),- UEAPME (ΜΜΕ, βιοτεχνίες),- EUROCOMMERCE (εμπόριο).Για να εξασφαλιστεί η ισόρροπη συμμετοχή όλων των σχετικών ενδιαφερόμενων μερών, το EUEB μπορεί να προσαρμόσει τη συμμετοχή μελών όπως αρμόζει, είτε κατόπιν αιτήματος της Επιτροπής είτε με δική του πρωτοβουλία, εφόσον λάβει την έγκριση της Επιτροπής.4. Κάθε μέλος του φόρουμ υποδεικνύει ένα άτομο επιφορτισμένο με τις επαφές.5. Το φόρουμ συνεδριάζει κατά τις συνεδριάσεις του EUEB.6. Επιπλέον των εκπροσώπων για γενικά θέματα οι οποίοι πρέπει να συμμετέχουν στις συνεδριάσεις του EUEB, κάθε μέλος του φόρουμ οφείλει να υποδεικνύει έναν τουλάχιστον εκπρόσωπο για τεχνικά θέματα ανά ομάδα προϊόντων ο οποίος θα συμμετέχει στην ειδική ομάδα εργασίας που συγκροτεί το EUEB για κάθε συγκεκριμένη ομάδα προϊόντων, καθώς και στις συνεδριάσεις του EUEB όπου θα συζητηθεί αναλυτικά η εξεταζόμενη ομάδα προϊόντων. Οι εκπρόσωποι για τεχνικά θέματα πρέπει, στο μέτρο του δυνατού, να είναι ειδικοί και γνώστες της εξεταζόμενης ομάδας προϊόντων.7. Τα μέλη του φόρουμ και οι εκπρόσωποί τους για γενικά θέματα και για τεχνικά θέματα ενεργούν σε συμμόρφωση με τους στόχους και τις αρχές που καθορίζονται στο άρθρο 1 του κανονισμού (ΕΚ) αριθ. 1980/2000, καθώς και με τις διαδικαστικές αρχές που καθορίζονται στο παράρτημα IV του υπόψη κανονισμού.